Sjøtroll Havbruk

Sjøtroll Havbruk er et selskap som driver fiskeoppdrett i Hordaland for Lerøy. Per 2022 er Sjøtroll en del av Lerøy Seafood Group, som har hovedkontor i Bergen, men Sjøtroll Havbruk har hovedkontor i Bekkjarvik på Selbjørn i Austevoll kommune. I midten 2022 hadde selskapet 332 ansatte.

Historie 
Møgsterfamilien på Austevoll satset på havfiske og opprettet det første fiskeoppdrett-anlegget sitt i 1970-årene. I 1990 ble oppdrettsvirksomheten samlet under navnet Sjøtroll. 

I 2007 hadde selskapet 220 ansatte, fordelt på 29 oppdrettsanlegg, én stamfisk-stasjon og to slakteri. 

Selskapet hadde etter hvert 22 matfiskanlegg fra Sveio kommune i sør til Osterfjorden i nord, seks settefiskanlegg og tre foredlingsanlegg. 

Sommeren 2022 ble det kunngjort at Sjøtroll Havbruks foredlingsanlegg i Brandasund i Bømlo kommune skulle nedlegges i 2023, slik at all foredlingsvirksomhet skulle samles på Storebø i Austevoll. Sjøtroll hadde tidligere også foredlingsanlegg på Reksteren i Tysnes kommune og på Sotra. I slutten av 2022 ble også tilvekstsenteret i Rosendal lagt ned. Senteret hadde drevet fjernfôring for Sjøtroll sine lokaliteter siden 2017. Alle tilvekstsenterne ble samlokalisert, også til Storebø.

I 2023 kjøpte Beitveit Holding det tidligere forsyningsskipet MS «Inyaga Entsha». Skipet ble bygget om til avlusningsskip, og ble i juni 2023 satt i drift for Sjøtroll Havbruk sine lokaliteter. 

Noen av Sjøtroll Havbruks fartøy.

Referanser

Eksterne lenker 
 
  

 
Fiskeoppdrett